## Odluka o izmjenama i dopunama Odluke o nadzornim izvještajima kreditnih institucija

### NN 81/2010 (30.6.2010.), Odluka o izmjenama i dopunama Odluke o nadzornim izvještajima kreditnih institucija

HRVATSKA NARODNA BANKA

2319

Na temelju članka 174. stavka 1. točke 2. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NADZORNIM IZVJEŠTAJIMA KREDITNIH INSTITUCIJA

Članak 1.

U članku 1. Odluke o nadzornim izvještajima kreditnih institucija (»Narodne novine«, br. 35/2010.) stavak 2. mijenja se i glasi:

»Vrsta i oblik podataka na osnovi kojih Hrvatska narodna banka sastavlja nadzorne izvještaje propisuju se Odlukom o statističkom i bonitetnom izvješćivanju, Uputom za statističko i bonitetno izvješćivanje i Uputom za izradu i dostavljanje datoteke statističkog i bonitetnog izvješća.«

Članak 2.

U članku 8. stavku 2. iza riječi: »članka 7. stavka 1. točke 17.« dodaju se riječi: »ove Odluke«.

Članak 3.

U članku 12. dodaje se stavak 4. koji glasi:

»Kreditna institucija dužna je konsolidirane privremene polugodišnje izvještaje prema stanju na dan 30. lipnja 2010. i revidirane konsolidirane izvještaje kao i revidirani konsolidirani izvještaj grupe prema stanju na dan 31. prosinca 2010. dostaviti Hrvatskoj narodnoj banci, i to sastavljene na način propisan Uputom za sastavljanje nadzornih izvještaja kreditnih institucija.«

Članak 4.

U Uputi za sastavljanje nadzornih izvještaja kreditnih institucija točka 6. mijenja se i glasi:

»Obveza izvješćivanja kreditnih institucija putem nadzornih izvještaja propisana je sljedećim odlukama Hrvatske narodne banke: Odlukom o velikim izloženostima kreditnih institucija, Odlukom o klasifikaciji plasmana i izvanbilančnih obveza kreditnih institucija, Odlukom o ograničenju ulaganja kreditnih institucija u kapital nefinancijskih institucija i materijalnu imovinu i Odlukom o superviziji grupe kreditnih institucija na konsolidiranoj osnovi.«

Članak 5.

Točka 7. mijenja se i glasi:

»Podatkovnu osnovu za sastavljanje nadzornih izvještaja čine podaci koje kreditne institucije dostavljaju u izvješćima prema Odluci o statističkom i bonitetnom izvješćivanju i prema Uputi za statističko i bonitetno izvješćivanje.«

Članak 6.

U točki 62. kratica: »VIKI« zamjenjuje se kraticom: »POKI«.

Članak 7.

Točka 150. mijenja se i glasi:

»Utvrđivanje vrijednosti kod pojedinih dužnika u Izvještaju D5M2 temelji se na matičnom broju, pri čemu su obuhvaćene sve protustranke (dužnici) koje su u izvješću »PO« u Obilježju 27. »Osnova identificiranja« označene modalitetom »IZ«, pri čemu zaduženost pojedinog dužnika prezentiranu u Izvještaju D5M2 čine svi dospjeli i nedospjeli kratkoročni i dugoročni krediti, potraživanja s osnove obračunatih kamata i naknada, ulaganja u dužničke vrijednosne papire, ostala potraživanja koja se odnose na pojedinog dužnika i potencijalne obveze koje je kreditna institucija preuzela prema pojedinoj osobi odnosno po nalogu pojedine osobe.«

Članak 8.

Točka 151. mijenja se i glasi:

»U izvještaju D5M2 navode se dužnici čija je zaduženost na kraju bilo kojeg mjeseca bila jednaka ili premašivala bruto iznos od pet milijuna kuna, i to na bruto osnovi odnosno prije umanjenja za ispravke vrijednosti za identificirane gubitke po plasmanima i rezerviranja za potencijalne obveze, pri čemu se kao izloženost prema jednom dužniku smatra ukupna izloženost prema tom dužniku i s njim povezanim osobama u skladu s člankom 24. Zakona o kreditnim institucijama.«

Članak 9.

Iza naziva 4. Tablice s pravilima za sastavljanje nadzornih izvještaja dodaju se točka 172. i 173., koje glase:

»172. Oznaka »\*« znači bilo koji modalitet relevantnog obilježja.

173. Izvještaji u tablicama 1. do 7., a koji se odnose na konsolidirane privremene polugodišnje izvještaje (KP) za stanje na dan 30. lipnja 2010., na revidirane konsolidirane izvještaje za stanje na dan 31. prosinca 2010. (KR) i na revidirane konsolidirane izvještaje grupe (GR) za stanje na dan 31. prosinca 2010., dostavljaju se u rokovima predviđenima Odlukom o nadzornim izvještajima kreditnih institucija u obliku dokumenta u Excelu na e-adresu testni@hnb.hr.«

Članak 10.

U Tablici 1: Izvještaj BN – Bilanca mijenjaju se redci BN 1060, BN 2060 i BN 3060 i glase:

![](dodatni/409555.jpg)

Članak 11.

U Tablici 2: Izvještaj IBS – Izvještaj o izvanbilančnim stavkama mijenjaju se redci IBS 1010, IBS 2010, IBS 3010, IBS 1011, IBS 2011 i IBS 3011 i glase:

![](dodatni/409556.jpg)

Članak 12.

U Tablici 3.: RS2 – Izvještaj o izloženosti kreditnom riziku po rizičnim skupinama mijenjaju se retci RS2 2001, RS2 1104, RS2 2104, RS2 3104, RS2 4104, RS2 5104, RS2 6104, RS2 1008, RS2 2008, RS2 3008, RS2 4008, RS2 5008, RS2 6008, RS2 7008, RS2 1021, RS2 2021, RS2 3021, RS2 4021, RS2 5021, RS2 6021 i RS2 7021, i glase:

![](dodatni/409557.jpg)

Članak 13.

U Tablici 6: Izvještaj UKT2 – Izvještaj o ulaganju u kapital društava mijenja se redak UKT2 B 1001 i glasi:

![](dodatni/409558.jpg)

Članak 14.

U Tablici 9: Izvještaj ID2 – Izvještaj o izloženostima prema dužnicima mijenjaju se redci ID2 B 9001, ID2 C 3001, ID2 C 7001 i ID2 C 8001 i glase:

![](dodatni/409559.jpg)

Članak 15.

U Tablici 13: Izvještaj ROC – Izvještaj o preostalom dospijeću potraživanja i obveza mijenjaju se redci ROC A 9040, ROC B 1073, ROC B 1074 i ROC B 1075 i glase:

![](dodatni/409560.jpg)

STUPANJE NA SNAGU

Članak 16.

Ova Odluka stupa na snagu danom objave »Narodnim novinama«.

O. br. 283-020/06-10/ŽR

Zagreb, 21. lipnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 81/2010-2319